William James
William James (New York, 11 gennaio 1842 - Chocorua, New Hampshire, 26 agosto 1910), o fu un psicologo e filosofo statunitense.
Ìndice
A famiggia[modìfica | modìfica wikitèsto]
A so a l'ea 'na famiggia de tradizion calvinista emigraa da l'Irlanda. O fræ maggiô de çinque figgi, tra i quæ va ricordao Henry James ch'o saiæ vegnuo un çelebre romanzê, o l'ebbe comme poæ o filosofo trascendentalista, discepolo de Swedenborg e amigo de Emerson Henry James senior.
Psicologo e filosofo[modìfica | modìfica wikitèsto]
Doppo d'esise laureao in meexin-a into 1869 o prosegue i studdi de mainea autodidattica indirissandose verso a psicologia. Into 1872 piggia avvio a so carrea universcitaia ch'a se desgoeugge intregamente a l'universcitæ de Harvard da primma comme sempliçe istruttô e vegnindo dapoeu into 1876 professô ascistente de fisiologia. Into 1885 o g'ha l'incarego de professô de filosofia e into 1890 o l'assumme l'incarego de professô de psicologia. Chì a l'universcitæ de Harvard o creiâ un di primmi laoeii de psicologia sperimentâ di Stati Unii. Sempre into 1890 antiçipando o funzionalismo o pubblica un-a de soeu opie maggioi, "Prinçipi de psicologia" in doi volummi. Into 1907 o se retia definitivamente da l'insegnamento accademico.
Empirismo tradizionâ e empirismo radicâ[modìfica | modìfica wikitèsto]
O pensceo psicologico e filosofico de William James o se destacca da l'empirismo tradizionâ proppio into moddo de intende l'esperienza. L'esperienza per James a se "autoconten e a no poeuzza insce ninte".
I studdi insce l'esperienza religiosa e mistica[modìfica | modìfica wikitèsto]
Nel 1902 o pubblica o risultao de soeu riçerche psicologiche insce a fenomenologia de esperiense religiose e in particolâ insce l'attezzamento mistico e i stati esperienziæ che contraddistinguan o mistiçismo. O titolo de questo travaggio o l'è "A varietæ de l'esperienza religiosa. Inte 'na lettia o scriviâ che se tratta de una esperienza ch'a va difeisa contra a mæxima filosofia. Chì, fscia ancon ciu che in atre opie, emerze l'influsso do filosofo america protopragmatista Emerson.
L'incontro con Sigmund Freud[modìfica | modìfica wikitèsto]
William James ormai o l'ea o filosofo ciù famoso di Stati Uniti quande proppio a un anno da a so morte, into 1909 zonze in America da l'Europa invitao da-a Clark University o mego vienneise Sigmund Freud con trei di soeu ciù fiæ e vexn collaboatoî nel'erizze a noeuva psicologia psicoanalitica, tra chi o zoeno psicoanalista svisseo Carl Gustav Jung, o psicoanalista unghereise Sandor Ferenczi e Ernst Jones da-a Gran Bretagna. L'è inte questa circostansa che ghe fu ascì un incontro personâ tra o psicologo europeo e quello american.
Ulteriô Documentazion[modìfica | modìfica wikitèsto]
Bibliografia[modìfica | modìfica wikitèsto]
- Prinçippi de Psicologia (The Principles of Psychology, 2 vols. 1890)
- Psychology (Briefer Course) (1892)
- A voentæ de credde e di atri sazzi de filosofia popolâ (The Will to Believe, and Other Essays in Popular Philosophy, 1897)
- Human Immortality: Two Supposed Objections to the Doctrine (1897)
- Talks to Teachers on Psychology: and to Students on Some of Life's Ideals (1899)
- A varietæ de l'esperienza religiosa (The Varieties of Religious Experience: A Study in Human Nature, 1902), ISBN 0-300-06255-9
- Pragmatismo (Pragmatism: A New Name for Some Old Ways of Thinking, 1907)
- Un universo pluralistico (A Pluralistic Universe, 1909)
- O significao da veitæ (The Meaning of Truth: A Sequel to "Pragmatism", 1909)
- Di problemi de filosofia (Some Problems of Philosophy, 1911)
- Memories and Studies (1911)
- Sazzi insce l'empirismo radicâ (Essays in Radical Empiricism, 1912)
- Letters of William James, 2 vols. (1920)
- Collected Essays and Reviews (1920)
- Ralph Barton Perry, The Thought and Character of William James, 2 vols. (1935)
- William James on Psychical Research (1960)
- The Correspondence of William James, 12 vols. (1992-2004)
zho_Hans lij_Latn spa_Latn srd_Latn lij_Latn srd_Latn lij_Latn srd_Latn lij_Latn lij_Latn lij_Latn srd_Latn lij_Latn srd_Latn srd_Latn eng_Latn eng_Latn lij_Latn eng_Latn eng_Latn eng_Latn eng_Latn lij_Latn eng_Latn lij_Latn eng_Latn lij_Latn eng_Latn eng_Latn eng_Latn zho_Hans eng_Latn